Kongepokalvinnere i badminton

Kongepokalvinnere i badminton får Hans Majestet Kongens Pokal, som blir delt ut av Norges Badminton Forbund hvert år i forbindelse med Norgesmesterskapet i badminton. Kongepokalen ble første gang delt ut i 1949.

Badminton er en sport som utøves med racket og et prosjektil lagd av fjær eller kunststoff. Det spilles på en bane delt på midten av et nett, og det er én eller to spillere på hvert lag.

Hvert særforbund i Norges idrettsforbund får normalt tildelt to kongepokaler hvert år, som settes opp til hhv. beste mann og beste kvinne i norgesmesterskapet. Norgesmesterskapet i badminton har blitt arrangert siden 1939. Kongepokalen for menn har blitt utdelt siden 1949. Det er alltid norgesmesteren i single som vinner kongepokalen.

Fram til 1978 ble badmintonforbundet tildelt en kongepokal hvert år, og fram til 1975 gikk den alltid til vinneren i single for menn. I perioden 1976–1978 ble vinneren bestemt av en jury oppnevnt av badmintonforbundet.
Dermed ble Kari Histøl første kvinnelige vinner av kongepokalen i 1976.

Siden 1979 har det blitt utdelt to kongepokaler hvert år, en til hvert kjønn.

Hans Sperre og Hans Sperre jr. (som er far og sønn) er Norges to mestvinnende kongepokalvinnere i badminton med 26 kongepokaler tilsammen. 
Den eneste familien i Norge med flere kongepokaler, uansett idrett, er ifølge idrettshistorikeren Tom A. Schanke Mørch-familien i fekting med 32.

Kongepokalvinnere

Utøvere med flest kongepokaler

Klubber med flest kongepokaler

Se også 
 Norgesmesterskapet i badminton

Referanser

Kilder 
 
 Norgesmestrene; badminton.no

Badminton